Ole Henriksen forstår at sætte pris på de små ting i livet, og i sin anden bog fortæller han om, hvordan han formår at beholde sit smil, selv når det er dårlige tider. Bogen, der hedder "Livet er en gave", er allerede kommet på gaden. I disse dage er Ole Henriksen, der er født og opvokset i Nibe, så tilbage i Nordjylland for at promovere bogen. - Bogen betyder enormt meget for mig. Jeg får lov til at tale om alt i denne her bog, og jeg håber at kunne inspirere læserne til at føle, at alt er muligt, siger han. Mandag morgen indvier Ole Henriksen en ny afdeling i stormagasinet Salling i Aalborg, hvor han også signerer sin nye bog.

Opsummering:
Han bor i Los Angeles, er tv-stjerne og skønhedsguru, men han elsker stadig at vende hjem til Nordjylland. Ole Henriksen er i disse dage hjemme for at promovere sin nye bog.